**CQI พัฒนาระบบบริการ HIV**

**1.ชื่อผลงาน** : การพัฒนาระบบการบริการและการดูแลผู้ติดเชื้อเอชไอวี/เอดส์จากเรือนจำโดยใช้ช่องทางพิเศษ

**2.คำสำคัญ** :  พัฒนาระบบ  เอดส์ เรือนจำ

**3.สรุปผลงานโดยย่อ** :

การดูแลผู้ติดเชื้อเอชไอวี/เอดส์ที่เป็นผู้ต้องขัง  เริ่มต้นจากการค้นหาผู้ติดเชื้อเอชไอวี/เอดส์โดยการคัดกรองกลุ่มเสี่ยงจากเรือนจำ  นำผู้ติดเชื้อเอชไอวี/เอดส์มาขึ้นทะเบียนรักษา  ซึ่งจะทำให้ระบบการดูแลการเข้าถึงยาในกลุ่มประชากรเข้าถึงยากได้รับการดูแลเร็วขึ้น  เพื่อลดอัตราการเสียชีวิต  และส่งเสริมการมีสุขภาพและคุณภาพชีวิตที่ดีของผู้ต้องขังต่อไป

**4. ชื่อ และที่อยู่ขององค์กร** : ศูนย์บริหารงานวัณโรคและโรคเอดส์ /คลินิกให้คำปรึกษา โรงพยาบาลสงขลา

 666 หมู่ที่ 2 ตำบลพะวง อำเภอเมือง จังหวัดสงขลา

**5. สมาชิก** : แพทย์หญิงสุจินดา เรืองจันทร์ อายุรแพทย์ ARV Clinic ที่ปรึกษา

 คุณอำมร เดชบำรุง พยาบาลวิชาชีพชำนาญการ

 คุณสุชานาฏ คงคาลัย พยาบาลวิชาชีพชำนาญการ

 คุณกฤษณา สุวรรณนิมิตร พยาบาลวิชาชีพชำนาญการ

 คุณภัคนันท์ ธรรมโชติ เจ้าหน้าที่ประจำคลินิก

 คุณมณฑา หนูประพันธ์ เจ้าหน้าที่ประจำคลินิก

 คุณสาริศา แก้วจันทร์ เจ้าหน้าที่ประจำคลินิก

 คุณพรรษา พรรณราย เจ้าหน้าที่ประจำคลินิก

**6. เป้าหมาย** : ความครอบคลุมในการเข้าถึงบริการตรวจรักษาผู้ติดเชื้อเอชไอวี/เอดส์ในเรือนจำ การเข้าถึงบริการการรักษาด้วยยาต้านไวรัสเอดส์และได้รับบริการอย่างรวดเร็วในโรงพยาบาล

**7. ปัญหาและสาเหตุโดยย่อ** :

ผู้ติดเชื้อเอชไอวี/เอดส์ที่ได้รับการคัดกรองจากเรือนจำ ต้องออกมาตรวจตามช่องทางปกติของโรงพยาบาล โดยการตรวจและนัดติดตามผลที่ห้องตรวจโรคทั่วไป เมื่อมีผลตรวจยืนยันว่าเป็นผู้ติดเชื้อเอชไอวี/เอดส์จึงนัดเข้าคลินิกให้คำปรึกษาและ ARV Clinic อีกต่อไป ทำให้เกิดล่าช้าในการเข้าสู่ระบบการรักษาในโรงพยาบาล อีกทั้งผู้ต้องขังมีข้อจำกัดในเรื่องของระยะเวลา และการควบคุมของเรือนจำ คือผู้ต้องขังหนึ่งคนที่ออกตรวจโรงพยาบาลต้องใช้ผู้ควบคุมสองคน (1:2) ทำให้ไม่สามารถรอตรวจตามปกติของโรงพยาบาลได้ เพราะต้องมารอนาน เจ้าหน้าที่ผู้ควบคุมไม่เพียงพอในการนำผู้ต้องขังออกตรวจในแต่ละวัน ทำให้บางครั้งไม่สามารถมาตามวันนัดของโรงพยาบาลได้ ซึ่งโรงพยาบาลสงขลามีเรือนจำในเขตรับผิดชอบ 4 เรือนจำ มีผู้ต้องขัง 10,582 คน ดังนี้

|  |  |  |
| --- | --- | --- |
| **เรือนจำ** | **จำนวนผู้ต้องขัง (ราย)** | **ร้อยละ** |
| เรือนจำจังหวัดสงขลา | 2,423 | 22.90 |
| เรือนจำกลางสงขลา | 3,092 | 29.22 |
| ทัณฑสถานบำบัดพิเศษสงขลา | 3,537 | 33.42 |
| ทัณฑสถานหญิงสงขลา | 1,530 | 14.46 |
| **รวม** | **10,581** | **100.00** |

*หมายเหตุ : ข้อมูลเรือนจำ มิย.59*

ผู้ต้องขังในเรือนจำทั้ง 4 เรือนจำ มีจำนวน 10,581 คน เรือนจำที่มีผู้ต้องขังมากที่สุดคือทัณฑสถานบำบัดพิเศษสงขลามีจำนวน 3,537ราย คิดเป็นร้อยละ 33.42 รองลงมาเป็นเรือนจำกลางสงขลามีจำนวน 3,092 ราย คิดเป็นร้อยละ 29.22 เรือนจำจังหวัดสงขลา 2,423 ราย คิดเป็นร้อยละ 22.90 และทัณฑสถานหญิงจำนวน 1,530 ราย คิดเป็นร้อยละ 14.46 ตามลำดับ

**8.การเปลี่ยนแปลง :**

- ทบทวนแนวปฏิบัติในการดูแลผู้ป่วย/ผู้ติดเชื้อเอชไอวีจากเรือนจำ

- มีการประสานข้อมูลและแผนการรักษาในการดูแลผู้ติดเชื้อเอชไอวี/เอดส์ในเรือนจำอย่างต่อเนื่องโดยผ่าน

 พยาบาลเรือนจำ/ผู้รับผิดชอบ

- มีระบบการเลื่อนนัดและยืมยาให้ในผู้ติดเชื้อเอชไอวี/เอดส์ที่มีความจำเป็นไม่สามารถมาตรวจตามแพทย์

 นัดได้ โดยพิจารณาเป็นรายกรณี

- ติดตามผลการดำเนินงานและร่วมเวทีแลกเปลี่ยนเรียนรู้กับหน่วยงานที่เกี่ยวข้องอย่างต่อเนื่อง

**9.การวัดผลและผลของการเปลี่ยนแปลง :**

|  |  |  |  |
| --- | --- | --- | --- |
| เรือนจำ | จำนวนผู้ต้องขัง (ราย) | มีความเสี่ยงและตรวจเลือด หาการติดเชื้อ HIV (SDR) | ผลตรวจเลือด Positive |
| N (ราย) | ร้อยละ | เข้าระบบ รพ. |
| เรือนจำจังหวัดสงขลา | 2,423 | 167 | 1 | 0.60 | 1 |
| เรือนจำกลางสงขลา | 3,092 | 152 | 1 | 0.66 | 1 |
| ทัณฑสถานบำบัดพิเศษสงขลา | 3,537 | 121 | 1 | 0.83 | 1 |
| ทัณฑสถานหญิงสงขลา | 1,530 | 150 | 3 | 2.00 | 3 |
| รวม | 10,582 | 590 | 6 | 1.02 | 6 |

*หมายเหตุ : ข้อมูลเรือนจำ มิย.59*

จากการคัดกรองพฤติกรรมเสี่ยงของผู้ต้องขังในเรือนจำทั้ง 4 เรือนจำ จำนวน 10,582 พบว่าผู้ต้องขังมีพฤติกรรมเสี่ยงและยินยอมตรวจหาการติดเชื้อเอชไอวี รวมทั้งหมดจำนวน 590 คน คิดเป็นร้อยละ 5.58 และผลการตรวจหาการติดเชื้อเอชไอวีเป็นบวกจำนวน 6 ราย คิดเป็นร้อยละ 1.02 ทัณฑสถานหญิงสงขลาพบว่าการติดเชื้อสูงที่สุดร้อยละ 2 รองลงมาคือทัณฑสถานบำบัดพิเศษสงขลาร้อยละ 0.83 เรือนจำกลางสงขลาร้อยละ 0.66 และเรือนจำจังหวัดสงขลาร้อยละ 0.60 ตามลำดับ ซึ่งผู้ติดเชื้อเอชไอวีทั้ง 6 ราย จากเรือนจำได้รับการติดตามระดับ CD4 และเข้าระบบนัดของโรงพยาบาลสงขลาแล้ว

ในการประสานความร่วมมือกับเรือนจำและหน่วยงานที่เกี่ยวข้องเพื่ออำนวยความสะดวกในการตรวจและรักษาผู้ติดเชื้อเอชไอวี/เอดส์ให้กับผู้ต้องขัง เมื่อเรือนจำคัดกรองพฤติกรรมเสี่ยงของผู้ต้องขังในเรือนจำ ในรายที่มีพฤติกรรมเสี่ยงก็จะประสานในการส่งเลือดตรวจหาการติดเชื้อเอชไอวี (รับอุปกรณ์จากโรงพยาบาลและเรือนจำเจาะเลือดมาส่งตามแนวทางปฏิบัติ) ใช้ช่องทางพิเศษมาตรวจที่โรงพยาบาล โดยศูนย์บริหารงานวัณโรคและโรคเอดส์/คลินิกให้คำปรึกษาเป็นศูนย์ประสานข้อมูลในการตรวจและการรักษากับหน่วยงานที่เกี่ยวข้อง ซึ่งทำให้ลดเวลาและลดจำนวนครั้งในการนำผู้ต้องขังออกตรวจโรงพยาบาล

|  |  |
| --- | --- |
| **ก่อนการเปลี่ยนแปลง** | **หลังการเปลี่ยนแปลง** |
| ครั้งที่นำ ผตข. ออกตรวจ รพ. | คัดกรองแล้วมีพฤติกรรมเสี่ยง | คัดกรองแล้วมีพฤติกรรมเสี่ยง |
| 1 | นำผู้ต้องขังออกตรวจคลินิกตรวจโรคทั่วไป | เจาะเลือดจากเรือนจำและนำส่ง |
| 2 | มาฟังผลตรวจคลินิกตรวจโรคทั่วไป | ครั้งที่นำ ผตข. ออกตรวจ รพ. | Negative | ครั้งที่นำ ผตข. ออกตรวจ รพ. | Positive |
| - | Neg. | Positiveส่งคลินิกให้คำปรึกษา เตรียม CD4+Lab rutine + CxR | - | F/U ตามระยะ WP   | - | เตรียม CD4+Lab rutine /คัดกรองTB |
| 3 | - | ฟังผล CD4+Lab rutine + CxR  | - | - | - | ฟังผล CD4+Lab rutine  |
| 4 | - | นัดเข้า ARV Clinic | - | - | 1 | นัดเข้า ARV Clinic+ CxR  |

ก่อนการเปลี่ยนแปลงเมื่อคัดกรองพฤติกรรมเสี่ยงของผู้ต้องขังในเรือนจำแล้วมีพฤติกรรมเสี่ยงต้องนำผู้ต้องขังออกมาโรงพยาบาลรวม 4 ครั้ง หลังการเปลี่ยนแปลงเมื่อคัดกรองพฤติกรรมเสี่ยงของผู้ต้องขังในเรือนจำแล้วมีพฤติกรรมเสี่ยงถ้าผลตรวจเลือดเป็นลบไม่ต้องออกมาโรงพยาบาลนัดติดตามระยะ Window period (WP ) กรณีที่ผลเลือดเป็นบวกต้องนำผู้ต้องขังออกมาโรงพยาบาลแค่ 1 ครั้งตอนนัดเข้าระบบของโรงพยาบาล ARV Clinic

**10.บทเรียนที่ได้รับ** :

- ความร่วมมือของทีมสหสาขาวิชาชีพและหน่วยงานที่เกี่ยวข้องทำให้ระบบการทำงานของโรงพยาบาลสงขลา เกิดการเปลี่ยนแปลง

- มีการคัดกรองผู้ติดเชื้อเอชไอวี/เอดส์ในเรือนจำและการส่งต่อมารับบริการในโรงพยาบาลอย่างเป็นรูปธรรม

- ความล่าช้าซึ่งเกิดจากขั้นตอนและกระบวนการในโรงพยาบาลในการตรวจรักษาผู้ติดเชื้อเอชไอวี/เอดส์ทำให้ การรักษาผู้ติดเชื้อเอชไอวี/เอดส์ล่าช้า เกิดการเสียชีวิตในเรือนจำเพิ่มขึ้นได้

**11. การติดต่อกับทีมงาน** : นางอำมร เดชบำรุง พยาบาลวิชาชีพชำนาญการ ศูนย์บริหารงานวัณโรคและ โรคเอดส์ /คลินิกให้คำปรึกษา กลุ่มการพยาบาล โรงพยาบาลสงขลา เลขที่ 666 หมู่ที่ 2 ตำบลพะวง อำเภอเมือง จังหวัดสงขลา รหัสไปรษณีย์ 90100 โทร: 074-338100 ต่อ 4010 ,1018 Mobile : 087-8995115 , Email:songkhla4010@gmail.com